ຂ່າວສານ
ສ້າງພື້ນຖານການຕ່າງປະເທດໃຫ້ຮອບດ້ານ, ທັນສະໄໝ
ກ່າວຄຳເຫັນສະຫຼຸບ ແລະ ຊີ້ນຳກອງປະຊຸມ, ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດຫວຽດນາມ ຟ້າມບິ່ງມິນ ສະເໜີໃຫ້ຂະແໜງການຕ່າງປະເທດ ປີ 2021 ຈົ່ງສຸມໃສ່ຈັດຕັ້ງຜັນຂະຫຍາຍແນວທາງການຕ່າງປະເທດ ຂອງກອງປະຊຸມໃຫຍ່ຄັ້ງທີ 13 ຂອງພັກ ໃຫ້ມີປະສິດທິຜົນ; ສືບຕໍ່ນຳການພົວພັນກັບບັນດາປະເທດບ້ານໃກ້ເຮືອນຄຽງ, ປະເທດໃຫຍ່, ຄູ່ຮ່ວມມືສຳຄັນ, ເພື່ອນມິດທີ່ເປັນມູນເຊື້ອ ໃຫ້ເຂົ້າສູ່ລວງເລິກ, ມີສະຖຽນລະພາບ ແລະ ໝັ້ນແກ່ນ; ຜັນຂະຫຍາຍການທູດດ້ານເສດຖະກິດ, ການທູດວັດທະນະທຳ ແລະ ວຽກງານຊາວຫວຽດນາມ ອາໄສຢູ່ຕ່າງປະເທດໃຫ້ເປັນຢ່າງດີ. ພ້ອມກັນນັ້ນ, ກໍ່ເພີ່ມທະວີການຈັດຕັ້ງປະຕິບັດຄຳຊີ້ນຳຂອງຄະນະເລຂາສູນກາງພັກ ກ່ຽວກັບການຍູ້ແຮງ ແລະ ຍົກລະດັບການພົວພັນຕ່າງປະເທດຫຼາຍຝ່າຍຮອດປີ 2030; ຕິດຕາມຢ່າງໃກ້ຊິດ, ຢຶດໝັ້ນຕໍ່ສູ້ປົກປັກຮັກສາອະທິປະໄຕເຂດທະເລໝູ່ເກາະ ແລະ ບັນດາຜົນປະໂຫຍດອັນຊອບທຳຂອງ ຫວຽດນາມ ຢູ່ທະເລຕາເວັນອອກ ໃຫ້ໝັ້ນຄົງ, ເຂັ້ມແຂງ ແລະ ບັນດາສິ່ງທ້າທາຍຕໍ່ຄວາມໝັ້ນຄົງແບບເກົ່າ ແລະ ແບບໃໝ່. ພ້ອມກັນນັ້ນ, ກໍ່ສືບຕໍ່ຜັນຂະຫຍາຍປະສິດທິຜົນວຽກງານປົກປ້ອງພົນລະເມືອງ. ການພົວພັນຕ່າງປະເທດຂອງພັກ, ການທູດຂອງລັດ, ການພົວພັນຕ່າງປະເທດປະຊາຊົນ, ການພົວພັນຕ່າງປະເທດດ້ານປ້ອງກັນຊາດ, ປ້ອງກັນຄວາມສະຫງົບ.
(ແຫຼ່ງຄັດຈາກ VOV)